

VLADA REPUBLIKE HRVATSKE

Zagreb, 22. kolovoza 2019.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo zdravstva |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog Odluke o pokretanju postupka pregovora o sklapanju izmjena i dopuna Kolektivnog ugovora za djelatnost zdravstva i zdravstvenog osiguranja i imenovanju pregovaračkog odbora Vlade Republike Hrvatske |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prijedlog**

Na temelju članka 31. stavka 2. Zakona o Vladi Republike Hrvatske (Narodne novine, br. 150/11, 119/14, 93/16 i 116/18) i članka 13. stavka 1. Zakona o reprezentativnosti udruga poslodavaca i sindikata (Narodne novine, br. 93/14 i 26/15), Vlada Republike Hrvatske je na sjednici održanoj \_\_\_\_\_\_\_\_\_\_\_\_\_\_\_\_\_\_\_\_ 2019. godine donijela

**O D L U K U**

**o pokretanju postupka pregovora o sklapanju izmjena i dopuna**

**Kolektivnog ugovora za djelatnost zdravstva i zdravstvenog osiguranja**

**i imenovanju pregovaračkog odbora Vlade Republike Hrvatske**

**I.**

Pokreće se postupak pregovora o sklapanju izmjena i dopuna Kolektivnog ugovora za djelatnost zdravstva i zdravstvenog osiguranja (Narodne novine, br. 29/18 i 35/19).

**II.**

U pregovarački odbor Vlade Republike Hrvatske za pregovore o sklapanju izmjena i dopuna Kolektivnog ugovora iz točke I. ove Odluke imenuju se:

* prof. dr. sc. Milan Kujundžić, dr. med., ministar zdravstva
* Tomislav Dulibić, državni tajnik u Ministarstvu zdravstva
* Zdravko Zrinušić, državni tajnik u Ministarstvu financija
* Lucian Vukelić, dr. med, ravnatelj Hrvatskog zavoda za zdravstveno osiguranje
* Dražen Opalić, pomoćnik ministra rada i mirovinskoga sustava
* Danica Kramarić, dr. med., predstavnica Ministarstva zdravstva
* Marija Pećanac, predstavnica Ministarstva zdravstva
* Dražen Jurković, dr. med., direktor Udruge poslodavaca u zdravstvu.

**III.**

Za zamjenike članova pregovaračkog odbora iz točke II. ove Odluke imenuju se:

* prim. Željko Plazonić, dr. med., državni tajnik u Ministarstvu zdravstva
* Hrvoje Tomljenović, predstavnik Ministarstva zdravstva
* Veronika Laušin, dr. med., predstavnica Hrvatskog zavoda za zdravstveno osiguranje
* mr. sc. Ivana Jakir-Bajo, pomoćnica ministra financija i glavna državna rizničarka
* Kristina Balenović, predstavnica Ministarstva rada i mirovinskoga sustava
* Zdravko Batarilo, predstavnik Ministarstva zdravstva
* Martina Furlan, predstavnica Hrvatskog zavoda za zdravstveno osiguranje
* Tanja Paun, predstavnica Udruge poslodavaca u zdravstvu.

**IV.**

Ova Odluka stupa na snagu danom donošenja, a objavit će se u Narodnim novinama.

Klasa:

Urbroj:

Zagreb,

PREDSJEDNIK

mr. sc. Andrej Plenković

**OBRAZLOŽENJE**

Kolektivni ugovor za djelatnost zdravstva i zdravstvenog osiguranja („Narodne novine“, br. 29/2018, u daljnjem tekstu: Kolektivni ugovor) zaključen je dana 26. ožujka 2018. godine, na vrijeme od 12 mjeseci.

Kolektivni ugovor zaključen je na vrijeme od godinu dana kako bi se tijekom toga razdoblja donijele izmjene i dopune Zakona o reprezentativnosti udruga poslodavaca i sindikata radi omogućavanja Hrvatskom liječničkom sindikatu ostvarivanja reprezentativnosti za pregovore i sudjelovanja u pregovaračkom odboru sindikata za sljedeći kolektivni ugovor.

Kako izmjene toga Zakona nisu donesene, pregovarački odbori Vlade i Sindikata, usuglasili su Dodatak I. Kolektivnom ugovoru sukladno kojemu se Dodatak I. u cijelosti nastavlja primjenjivati od 27. ožujka 2019. godine sve do zaključenja Dodatka II. Kolektivnom ugovoru, a najduže do 31. srpnja 2019. godine.

S obzirom da Dodatak II. Kolektivnom ugovoru nije zaključen do 31. srpnja 2019. godine, pregovarački odbori Vlade i Sindikata

zaključili su dana 31. srpnja 2019. godine Izmjenu Dodatka I. kojim su produžili primjenu Kolektivnog ugovora do 31. listopada 2019. godine.

Također, Dodatkom I. Kolektivnom ugovoru ugovorne stane obvezale su se da će bez odgode nastaviti pregovore o materijalnim i drugim pitanjima radi donošenja Dodatka II. Kolektivnom ugovoru.

Slijedom navedenoga, predlaže se Vladi Republike Hrvatske donošenje Odluke o pokretanju pregovora o sklapanju izmjena i dopuna Kolektivnog ugovora za djelatnost zdravstva i zdravstvenog osiguranja i imenovanju pregovaračkog odbora Vlade Republike Hrvatske.